Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: szakszerű alkalmazásukat. (2000. évi XXV. törvény „a kémiai biztonságról”).
Paragraph Index: 1763

9. évfolyam kerettantervében szereplő anyagszerkezeti és általános kémiai ismereteket, tevékenységeket, képességeket. Új jelenségek önálló értelmezése a korábban észlelt és értelmezett jelenségek ismeretében. Az elemek és szervetlen vegyületek fizikai és kémiai sajátságainak igazolása megfelelő kísérletekkel. Összetettebb kérdések megválaszolására kísérletek tervezése és végzése csoportmunkában, illetve önállóan. Előadás tartása a projektmunkában összegyűjtött és megszerkesztett információk alapján a kémiai szaknyelv szabatos használatával és az iskolában rendelkezésre álló audiovizuális eszközök alkalmazásával. A mindennapi életben előforduló ártalmas szervetlen anyagok felsorolása; az élő rendszerekre és a környezetre gyakorolt hatásaik kifejtése; tájékozódás szakszerű használatukról a mellékelt tanácsok, utasítások alapján. A globális és a közvetlen környezetünkben megjelenő helyi környezeti problémák okainak, következményeinek feltárása. A helyzet elemzése és a lehetséges megoldási módok keresése során a különböző (nem csak természettudományi) tantárgyakban tanult ismeretek alkalmazása. Információk szerzése (csoportmunka, projektmunka) és önálló vélemény kialakítása a vegyszerek egészségkárosító hatásairól, az embert és a természetet veszélyeztető anyagokról. Az anyagszerkezeti ismeretek alkalmazása a szervetlen anyagok fizikai tulajdonságainak magyarázatára: összefüggés keresése a kristályrács típusa, a kristályban lévő kémiai részecskék szerkezete valamint az olvadásés a forráspont, illetőleg az oldhatóság között. Reakcióegyenletek szerkesztése, a folyamat lényegének felírása ionegyenlettel, a reakciók típusának felismerése. Vizsgálat tervezése (pl. projektmunka) a háztartások szervetlen hulladéktermelésének mennyiségi, minőségi viszonyainak felmérése érdekében, a kapott adatok elemzése. Vizsgálat tervezése (projektmunka) a természetes vizek keménységével, szennyezettségével (pl. oxigénfogyasztás stb.) kapcsolatban. A megfelelő indikátor megválasztása a sav-bázis titrálások során. Ismeretlen szervetlen vegyületek azonosítása a kationok és anionok tanult reakciói alapján. 2008/177. szám Témakörök Tartalmak (*-gal jelöltük az emelt szintű érettségi követelményeit meghaladó tartalmakat) Általános kémia (ismétlés, bővítés, elmélyítés, 70 óra) Az atom-, molekula- és halmazszerkezet rövid átismétlése. Az általános gáztörvény és alkalmazása a kémiai számításokban. Termokémia: reakcióhő meghatározása energiadiagram, illetve számítása különböző energiamennyiségek segítségével. Reakciókinetika (egyszerű mérésekkel). A kémiai egyensúly és eltolódása (egyszerű kémcsőkísérletek, összetettebb kémiai számítások, az általános gáztörvény alkalmazása). Sav-bázis egyensúlyok (erős és gyenge savak és bázisok vizes oldatainak pH-ja, hidrolízis, pufferek*; kémiai számítások a sav-bázis egyensúlyokkal kapcsolatban. Heterogén kémiai egyensúlyok, az oldhatósági szorzat.* Egyszerű számítások az oldhatósági szorzattal kapcsolatban.* Az elektrokémiai összefüggések ismétlése, bővítése, elmélyítése (a 9. osztályban kimaradt anyagrészek, redoxipotenciál*, Nernst-egyenlet*). Kémiai számítások: a Faraday-törvények és a Nernst-egyenlet* alkalmazása. A fémek korróziója és a korrózióvédelem elektrokémiai vonatkozásai. Szervetlen kémia: a fémek és vegyületeik (30 óra) Az alkálifémek- és az alkáliföldfémek, valamint fontosabb vegyületeik. A p-mező fémei: az alumínium, az ón és az ólom, valamint fontosabb vegyületeik. A d-mező fémeinek általános jellemzése. A vascsoport elemei, valamint fontosabb vegyületeik. A rézcsoport elemei, valamint fontosabb vegyületeik. A cinkcsoport elemei valamint fontosabb vegyületeik. A króm* és a mangán (és vegyületeik) fontosabb tulajdonságai. A fémek előállításának típusai. Az alumíniumgyártás, a vas- és acélgyártás. A szervetlen kémia a hétköznapokban; környezetkémia (8 óra) Természetes vizek. Vízkeménység, vízlágyítás. Szennyvizek, szennyvíztisztítás. Nehézfémszennyezés. Fényképezés. Laboratóriumi gyakorlatok (40 óra) Klasszikus kvantitatív analitikai meghatározások (15 óra) Összetettebb sav-bázis titrálások (a sav-bázis egyensúlyokkal kapcsolatban tanultak alkalmazásával, pl. többértékű savak titrálása vagy több vegyület egymás melletti meghatározása). Egyszerű mérések (10 óra) Egyszerű elektrokémiai rendszerek összeállítása és vizsgálata. Anyagismeret: a kvalitatív szervetlen kémia alapjai* (15 óra) A kationok csoportosítása csapadékképző tulajdonságaik alapján: csapadék- és komplexképződési, valamint redoxi reakcióik vizsgálata. Az anionok csoportosítása – gázfejlődési, csapadékképzési és redoxi – reakcióik alapján. (Az ionegyenlet használatának elmélyítése.) A továbbhaladás feltételei A természettudományos gondolkodás elemeinek alkalmazása a feladatok megoldása során. Ismereteinek összekapcsolása a mindennapokban tapasztalt jelenségekkel. Elemek, vegyületek tulajdonságainak, szerepének és jelentőségének felismerése a tanult vagy megadott információk alapján. Egyszerű kémiai kísérletek elvégzése és értelmezése. Egyszerű kémiai számítási feladatok megoldása. Az aktuálisan felmerülő, kémiai ismereteket is igénylő problémák lényegének megértése, egyszerűbb logikai összefüggések értelmezése. Az SI mértékrendszer és a kémiai jelölésrendszer szakszerű használata. 2008/177. szám Grafikonok, táblázatok adatainak elemzése, értelmezése, szakszerű írásbeli és szóbeli szövegalkotás, -értelmezés. Az ismeretanyag belső összefüggéseinek, az egyes témakörök közötti kapcsolatok felismerése. A kémia tanult vizsgálati és következtetési módszereinek alkalmazása. Egyszerű kémiai kísérletek tervezése. Több témakör ismeretanyagának logikai összekapcsolását igénylő, összetett kémiai számítási és elméleti feladatok, problémák megoldása. A mindennapi életet befolyásoló kémiai természetű jelenségek értelmezése. A környezetvédelemmel és a természetvédelemmel összefüggő problémák értelmezése. Ismerje és tudja szakszerűen használni a legfontosabb laboratóriumi eszközöket.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes